Friedrich Reinhold Kreutzwaldi tänav (Tallinn)

Friedrich Reinhold Kreutzwaldi tänav on tänav Tallinnas Kesklinna linnaosas Raua, Torupilli ja Keldrimäe asumis.Tallinna tänavanimed. KNAB. 

Tänav algab Narva maanteelt, ristub Raua tänava, Tina tänava, Faehlmanni tänava, Gonsiori tänava, Kunderi tänava ja Tartu maanteega ning lõpeb Lastekodu tänaval. Tänava pikkus on ligikaudu 800 m.

Tänav on nimetatud Friedrich Reinhold Kreutzwaldi auks.

Ajalugu
pisi|Kreutzwaldi tänav 1928. aasta Tallinna linna kaardil
1913. aastal anti Narva maanteelt Tartu maanteele üle endise politsei juurviljaaia rajatavale uuele tänavasihile Romanovite dünastia 300. aastapäeva puhul nimeks Romanovite prospekt (vene keeles Романовский проспект). Pärast hoonete ehitamist uue tänava äärde hakati seda rahvasuus kutsuma lihtsalt "Romanovi uulitsaks", kuni 1923. aastal sai selle ametlikuks nimeks Kreutzwaldi tänav. 

1923. aastal valmis Kreutzwaldi 10/12 Eesti Vabariigi Teedeministeeriumi Telegraafi- ja Telefonivalitsuse maja. Selle hoone ühte tiiba koliti 1954. aastal ümber ka Tallinna telefonikeskjaam. Kreutzwaldi 12 hoones tegutses aastatel 1940–1941 NSV Liidu Side Rahvakomissariaadi Eesti Sidevalitsus, 1942–1944 Saksa Ametipostkontorite Tallinna Postikomissari (Postkommissar in Reval) büroo ja 1944–1990 Eesti NSV Sideministeerium.  

Vahetult telegraafihoone kõrvale, Kreutzwaldi 14 krundile ehitati "vana raadiomaja" (praegune Eesti Rahvusringhäälingu hoone). 

"Vana raadiomaja" valmis Teise maailmasõja ajal, juunis 1941. Selles Eesti NSV Raadiokomitee hoones hakati raadiosaateid tegema alles pärast sõda, seadmed selleks saadi hävinud Estonia teatrihoone keldrist ja raadiostuudio alustas tööd 6. juulil 1945. Pärast hoone lõplikku väljaehitamist 1950. aastal töötas raadiomajas 11 stuudiot. Raadiomaja juurde, Kreutzwaldi 14 kvartali sisse ehitati 180 m kõrge televisioonimast ning sellest laskis 19. juulil 1955 Eesti Televisioon eetrisse esimesed ametlikud televisioonisaated. Televisioonimasti ja "vana raadiomaja" kõrvale, Kreutzwaldi ja Gonsiori (siis Lomonossovi) tänava nurgale ehitati 1965–1972 Eesti Raadio "uus raadiomaja".

Kreutzwaldi 23 ja Gonsiori tänava nurgal asus 1931. aastal alustatud Tallinna Pauluse koguduse kiriku ehituse alusmüür ja lõpetamata jäänud esimene korrus. Sellele kohale ehitati 1970. aastaks hotelli Kungla (hilisema Reval Park hotelli) kõrghoone. 2013. aastal hoone lammutatiUwe Gnadenteich, Kunagine Kungla hotell läheb lammutamisele, www.postimees.ee, 1. november 2013 ning samale kohale ehitati 13-korruseline Hilton Tallinn Parki hotell (avati juunis 2016).

Kuna Maakri tänava sünagoog oli maha põlenud 1944. märtsipommitamisel, siis lubasid Nõukogude võimuorganid 1945. aastal juutidel avada palvetoa Kreutzwaldi 23 pooleli jäänud Pauluse kiriku ruumides. Pärast selle hoone lammutamist kavandatava hotell Kungla ehitamise tõttu koliti juutide palvetuba 1966. aastal Lasteaia (praegune Magdaleena tänav) 9 asunud puithoonesse.

Hoonestus
Kreutzwaldi 1 // Narva maantee 26 krunt (esimene omanik Aleksei Epinatjev), juba 1856 linnaplaani järgi mitme hoonega, millest tänaseni on säilinud tänavanurgal asuv Narva maantee 26 (1886 tehti hoones ümberehitused arhitekt Nikolai Thamme projekti järgi), tunnistatud kultuurimälestiseks 1997. aastal
Kreutzwaldi 3 uusehitis
Kreutzwaldi 4a korterelamu, valmis 1967, arhitekt Udo Ivask
Kreutzwaldi 5 elamu, projekteeris ehitusinsener Ernst Boustedt, kultuurimälestis nr 86868686 Elamu F. R. Kreutzwaldi 5, 1910. aastad, Kultuurimälestiste riiklik register
Kreutzwaldi 6 // Raua 39 elamu, ehitatud 1912–1913, arhitekt Karl Burman, kultuurimälestis nr 31213121 Elamu Raua 39, 1912-1913, Kultuurimälestiste riiklik register
Kreutzwaldi 7 // Raua 16 elamu
Kreutzwaldi 8 // Raua 14 (algselt Raua 40) elamu, ehitatud 1937, arhitekt Elmar Lohk, algselt Voldemar Kilkmehe neljakorruseline korterelamu äripindadega 1. korrusel
Kreutzwaldi 9 uusehitis
Kreutzwaldi 10/12, valminud 1923 (arhitekt Karl Burman vanem), Teedeministeeriumi Telegraafi- ja Telefonivalitsuse hoone, mille aadressil Kreutzwaldi 10 asuvasse ossa ehitati 1954. aastalAve Randviir, Kaera 22 kortermaja – hea idee uue elu sünnivaevades Eesti Arhitektide Liidu koduleht, 28.04.2006. Tallinna telefonikeskjaam. Kreutzwaldi 12 asus Eesti NSV Sideministeerium.
Kreutzwaldi 11 // Tina 23 elamu, ehitatud 1924 (projekteeris Aleksander Poleštšuk) Korteriomanikkude Ühingule Unitas.Tina tänava korteriühistu Unitas elas üle sõja ja nõukogude võimu, Eesti Päevaleht, 27. märts 2003 Kultuurimälestis nr 10741074 Maja, kus aastail 1938–1970 elas Andres Särev ja 1920–1930 Jaan Soots, Kultuurimälestiste riiklik register
Kreutzwaldi 13, neljakorruseline elamu, ehitatud 1924 (arhitekt Adolf Edenberg) aktsiaseltsile Papyron (juht Voldemar Lender), 1. ja 2. korrusel asusid kuni 1928. aastani paberossikestade ja -karpide tootmise ruumid, siis ehitati terve hoone ümber korteriteks. Üks linna esimesi maju keskkütte ja sooja veega.
Kreutzwaldi 14, Eesti Rahvusringhäälingu hoone (algne Eesti NSV Raadiokomitee nn vana raadiomaja), valmis 1941, raadiosaadete stuudio alustas tööd 6. juulil 1945 hoone keldriruumides. Lõplikult sisustatud raadiomajas oli 1950. aastal 11 stuudiot. 
Kreutzwaldi 15 elamu, kultuurimälestis nr 81358135 Elamu F.R.Kreutzwaldi t. 15, 1938. a., Kultuurimälestiste riiklik register
Kreutzwaldi tänava nurgal, Gonsiori 21, 1965–1972 ehitatud Eesti Raadio ja Raadio 2 hoone ("uus raadiomaja"), kultuurimälestis nr 8138, (arhitektid Ado Eigi ja Jüri Jaama)
Elamu Kreutzwaldi 17 // Faehlmanni 2, hoone ehitati väikekorterite ehitusühingu "Tare" tellimusel. Arhitekt Herbert Johanson. Kultuurimälestis nr 81338133 Elamu F.R.Faehlmanni t. 2/ F.R.Kreutzwaldi t. 17, 1925, 1932, Kultuurimälestiste riiklik register
Elamu Kreutzwaldi 19 // Gonsiori 23a. Kultuurimälestis nr 81368136 Elamu F.R.Kreutzwaldi 19, 1932. a, arhitekt Herbert Johanson
Elamu Kreutzwaldi 20 // Kunderi 14, algne hoone valmis 1937 (arhitekt Eugen Habermann), hävis sõjas, 1950. aastatel ehitati asemele sarnane viiekorruseline hoone
Kreutzwaldi 23 (Gonsiori tänava nurgal) 2016 valminud 13-korruseline hoonete kompleks (arhitekt Meelis Press) sh hotell Hilton Tallinn Park 
 Kreutzwaldi 23 krundil asus 1931 Tallinna Pauluse kiriku (arhitekt Edgar Johan Kuusik) alustatud ehituse alusmüür ja pooleldi välja ehitatud esimene korrus. Lõpetamata jäänud kirikuhoones tegutses aastatel 1945–1966 juutide palvetuba. Samal kohal asus 1970–2013 hotelli Kungla (hilisema nimega Reval Park Hotel) hoone.
Kreutzwaldi 25 (Kunderi tänava nurgal) 1935 ehitatud Lenderi eragümnaasiumi hoone, alates 1944 Tallinna 6. Keskkooli (praeguse Kesklinna Vene Gümnaasiumi) koolihoone; kultuurimälestis nr 84728472 Koolihoone F. R. Kreutzwaldi 25, 1935. a, Kultuurimälestiste riiklik register 
Elamu Kreutzwaldi 29, ehitatud 1911 (arhitekt Anton Uesson) projekti järgi Jakob Richmanni üürimajaks.

Galerii

Viited

Välislingid

Kategooria:Kesklinna linnaosa tänavad
Kategooria:Friedrich Reinhold Kreutzwald